Her er planene for Finnmark
I sin nasjonale transportplan skriver regjeringen følgende om fylket:Utbedringen av E6-strekningen Halselv - Møllnes vest for Alta har oppstart i 2013. Det legges opp til at utbedringen av E6 vest for Alta videreføres i første fireårsperiode, med oppstart på den siste delstrekningen mellom Storsandnes og Langnesbukt. Videreføringen er en viktig del av regjeringens strategiske satsing for en helhetlig oppgradering av E6 gjennom Nord-Norge. Prosjektet fullføres i siste seksårsperiode. I tillegg prioriteres oppstart i første fireårsperiode for bygging av ny Tana bru i Finnmark, til erstatning for dagens hengebru fra 1948. Brua er smal, har dårlig bæreevne og er i dag en flaskehals for tungtransporten. Bruprosjektet blir ferdig utbygd i siste seksårsperiode. Dersom det blir aktuelt å bygge ut ny stamnetthavn ved Slambanken i Kirkenes, vil ny atkomst fra E6 bli prioritert.Arbeidet på E105 Elvenes - Hesseng i Sør-Varanger kommune skal videreføres.I siste seksårsperiode prioriteres skredsikringsprosjektene E69 Skarvbergtunnelen ut mot Honningsvåg og riksveg 93 Kløfta like sør for Alta.Ved Kirkenes lufthavn, Høybuktmoen, planlegger Avinor en forlenging av rullebanen i slutten av perioden 2014-2023.
I Finnmark fokuseres det stort sett på utbedring av veier og litt skredsikring.